b'\n_START_ARTICLE_\nVillanden (2015)\n_START_SECTION_\nHandling\n_START_PARAGRAPH_\nChristian Nielsen vender hjem til Australia fra USA for \xc3\xa5 overv\xc3\xa6re bryllupet mellom faren Henry og dennes mye yngre husholderske, Anna. Han finner ut at Charlotte, hustruen til barndomsvennen Oliver, hadde et forhold til Henry. Datteren, Hedvig, er Henrys datter. Etter at Christian forteller Oliver om det, forlater han sin hustru og forteller Hedvig at han ikke kan se p\xc3\xa5 henne, hvorp\xc3\xa5 hun fors\xc3\xb8ker \xc3\xa5 beg\xc3\xa5 selvmord med bestefarens gev\xc3\xa6r. Oliver og Charlotte gjenforenes p\xc3\xa5 sykehuset, hvor Hedvig ligger for \xc3\xa5 tilfriskne.\n_START_SECTION_\nMottakelse\n_START_PARAGRAPH_\nVillanden har generelt sett mottatt positive anmeldelser fra kritikerne. P\xc3\xa5 nettstedet Rotten Tomatoes har filmen f\xc3\xa5tt 76%  basert p\xc3\xa5 55 anmeldelser, med gjennomsnittskarakteren 6.8 av 10. P\xc3\xa5 Metacritic har filmen f\xc3\xa5tt en gjennomsnittlig poengsum p\xc3\xa5 62 av 100 basert p\xc3\xa5 tolv anmeldelser, noe som indikerer \xc2\xabgenerelt sett gunstige anmeldelser\xc2\xbb.'